El Sabadell rep l'Alabès, i el Barça B, el Mallorca, empesos per la necessitat de puntuar - Esport3 - TV3 i Catalunya Ràdio
El Sabadell rep l'Alabès, i el Barça B, el Mallorca, empesos per la necessitat de puntuar
El Sabadell rep l'Alabès en la primera de les setze finals que té al davant. Un nou repte per a Mandiá, que encara no sap què és guanyar. El Barça B també necessita els punts i els buscarà contra el Mallorca al Miniestadi
27 Feb 2015 - 20.25
El Sabadell afronta la primera de les setze finals que té al davant. Amb Mandiá a la banqueta, els arlequinats encara no saben què és guanyar. De fet, l'última victòria del Sabadell va ser el 4 de gener, i per la mínima. L'Alabès, a la Nova Creu Alta, no se li pot escapar. Amb la incorporació d'un psicòleg a l'equip, Mandiá espera que els seus homes retrobin el que els falta. Els arlequinats reben l'Alabès amb les baixes de Ciércoles i Crespí per sanció. Eguaras i Collantes els supleixen a la convocatòria.
Qui tampoc ha trobat la victòria amb el Barça B és Vinyals, que se les haurà amb un Mallorca que arriba després d'haver sumat els tres primers punts amb Miquel Soler a la banqueta. Vinyals, conscient que la situació del filial és delicada, recorda quin és l'objectiu d'aquesta temporada: "No baixar i mantenir la categoria. Si aquest equip no aconsegueix aquest objectiu no guanyarà ningú." Munir, per sanció, és una de les baixes destacades per al partit.
Prèvia Sabadell-Alabès i Barça B-Mallorca